GIFT โบรกฯชู 2 ปัจจัยบวกหนุนหุ้นน่าเก็บ! แนะซื้อเป้าหมาย 7.5 บ.
GIFT โบรกฯชู 2 ปัจจัยบวกหนุนหุ้นน่าเก็บ! แนะซื้อเป้าหมาย 7.5 บ.
22 มิ.ย. 2560

บล.บัวหลวง  ระบุในบทวิเคราะห์วันนี้(22มิ.ย.) ว่า บริษัท แกรททิทูด อินฟินิท จำกัด (มหาชน) หรือ GIFT คาดกำไรไตรมาส 1/60 น่าจะเป็นไตรมาสที่ต่ำสุดของปี โดยคาดกำไรไตรมาส 2/60 จะขยายตัวราว 20% เทียบไตรมาสก่อนหน้า จาก (1) กลุ่มธุรกิจใหม่-เครื่องสำอาง ผลิตภัณฑ์บำรุงผิว และอาหารเสริม ที่มีการเติบโตขึ้นอย่างต่อเนื่อง
โดยในระยะแรก กลุ่มธุรกิจ OEM เข้ามามีบทบาทสำคัญค่อนข้างมาก จำนวนยอดขายมีการเติบโตขึ้นกว่า 4-5 เท่าตัวเทียบกับในปีที่ผ่านมา และในระยะถัดไปแผนการสร้างแบรนด์ของตัวเองจะเข้ามามีบทบาทหนุนการเติบโต และเป็นการเพิ่มศักยภาพในการทำกำไรของบริษัท จากในอดีตที่มีเพียงธุรกิจในส่วนของการเทรดดิ้งเท่านั้น
(2) อานิสงส์วัตถุดิบปาล์ม ที่คาดว่าจะลดลงในครึ่งปีหลังหนุนอัตรากำไรดีขึ้นกว่าคาด จากแนวโน้มผลผลิตปาล์มฤดูกาลใหม่ที่คาดว่าจะมากกว่าปีก่อนคงคำแนะนำ ซื้อ ราคาเหมาะสม 7.5 บาท
 